मार्केट कैप पहली बार 292 लाख करोड़ रुपए पर पहुंचा, मिडकैप-स्मॉलकैप ने किया आउटपरफॉर्म
शेयर बाजार में विदेशी और स्थानीय पूंजी की तेजी के बीच गुरुवार सुबह बीएसई लिस्टेड सभी स्टॉक्स के मार्केट कैप ने नया रिकॉर्ड बनाया है। ये 292 लाख करोड़ रुपए के रिकॉर्ड उच्च स्तर पर पहुंच गया है। इससे पहले BSE का एम-कैप का रिकॉर्ड
शेयर बाजार में विदेशी और स्थानीय पूंजी की तेजी के बीच गुरुवार सुबह BSE लिस्टेड सभी स्टॉक्स के मार्केट कैप ने नया रिकॉर्ड बनाया है। ये 292 लाख करोड़ रुपए के रिकॉर्ड उच्च स्तर पर पहुंच गया है। इससे पहले BSE का एम-कैप का रिकॉर्ड 14 दिसंबर 2022 को बना था। तब क्लोजिंग बेसिस पर मार्केट कैप 291.25 लाख करोड़ रुपए पर पहुंचा था।
सेंसेक्स और निफ्टी दोनों इंडेक्स में बीते तीन महीनों में करीब 10% की तेजी देखने को मिली है। वहीं निफ्टी मिडकैप और स्मॉलकैप ने आउटपरफॉर्म किया है। इसमें 16%-17% की तेजी देखने को मिली है। बाजार में आई इस तेजी का एक कारण विदेशी पूंजी है। वित्त वर्ष 2023-24 में अब तक FIIs ने भारतीय बाजार में 66,730 करोड़ रुपए डाले हैं।
BSE पर 5,000 से ज्यादा कंपनियां लिस्टेड
बॉम्बे स्टॉक एक्सचेंज पर 5,000 से ज्यादा कंपनियां लिस्टेड है। इसमें म्यूचुअल फंड, एक्सचेंज ट्रेडेड फंड (ETFs), REITs, InVITs, डिफरेंशियल वोटिंग राइट्स (DVR) के शेयर और BSE के SME प्लेटफॉर्म में लिस्टेड कंपनियां शामिल नहीं हैं।
मार्च के अंत तक 20,000 पहुंच सकता है निफ्टी 
ग्लोबल ब्रोकरेज हाउस गोल्डमैन सैच ने मार्च के अंत तक निफ्टी के लिए 20,000 का लक्ष्य रखा है, जो मौजूदा स्तरों से लगभग 7% ऊपर है। घरेलू ब्रोकरेज फर्म ऑटो, बैंकों, कैपिटल गुड्स, अस्पतालों और बिल्डिंग मटेरियल्स को लेकर ऑप्टिमिस्टिक यानी आशावादी है। सेंसेक्स अभी अपने लाइफ टाइम हाई 63,583 के करीब कारोबार कर रहा है।
कल बाजार में रही थी तेजी 
कल यानी बुधवार को शेयर बाजार में तेजी देखने को मिली थी। सेंसेक्स 85 अंक चढ़कर 63,228 के स्तर पर बंद हुआ था। वहीं निफ्टी में भी 39 अंकों की तेजी रही, ये 18,755 पर बंद हुआ था। सेंसेक्स के 30 शेयरों में से 16 में तेजी और 14 में गिरावट देखने को मिली थी।
